குமைல் நஞ்சியானி

குமைல் அலி நஞ்சியானி () (பிறப்பு: மே 2, 1978) என்பவர் பாக்கித்தானிய நாட்டு நடிகர், நகைச்சுவையாளர் மற்றும் திரைக்கதை எழுத்தாளர் ஆவார். இவர் எச்பிஓ தொலைக்காட்சியில் ஒளிபரப்பான 'சிலிக்கான் வேலே' (2014–2019) என்ற நகைச்சுவைத் தொடரில் தினேஷ் என்ற பாத்திரத்திற்காகவும், 'தி பிக் சிக்' (2017) என்ற காதல் நகைச்சுவைத் திரைப்படத்தில் இணைந்து எழுதி நடித்ததற்காகவும் அறியப்படுகிறார். இந்த திரைப்படத்தில் இவரது மனைவி எமிலி வி.கோர்டனுடன் இணைந்து எழுதியதற்காக, சிறந்த அசல் திரைக்கதையிற்கான அகாதமி விருதுக்கு பரிந்துரைக்கப்பட்டார். இவரை 2018 ஆம் ஆண்டில் டைம் இதழ் உலகின் 100 செல்வாக்கு மிக்க நபர்களில் ஒருவராக பட்டியலிட்டது.

2021 ஆம் ஆண்டு முதல் மார்வெல் திரைப் பிரபஞ்சத் திரைப்படமான எட்டெர்னல்சு என்ற படத்தில் 'கிங்கோ' என்ற கதாபாத்திரத்தில் நடித்துள்ளார்.

ஆரம்ப கால வாழ்க்கை
நஞ்சியானி மே 2, 1978 ஆம் ஆண்டில் சிந்து மாகாணத்தில் உள்ள கராச்சியில் முஸ்லிம் தம்பதிகளான சபானா மற்றும் அய்ஜாஸ் நஞ்சியானி ஆகியோரின் இரு மகன்களில் முதல் மகனாகப் பிறந்தார். இவர் ஒரு சியா இசுலாமாக வளர்க்கப்பட்டார், பின்னர் அவர் இறைமறுப்பாளராக மாறினார்.  பிபிசி வானொலி தொகுப்பாளினி ஷெரீன் நஞ்சியானி இவரது உறவினர் ஆவார்.

இவர் கராச்சியில் உள்ள செயின்ட் மைக்கேல் கான்வென்ட் பள்ளியில் கல்வி பயின்றார். பின்னர் தனது 18 வயதில் அமெரிக்காவிற்குச் சென்று, அயோவாவில் உள்ள கிரின்னல் கல்லூரியில் சேர்ந்தார், அங்கு அவர் 2001 இல் கணினி அறிவியல் மற்றும் தத்துவத்தில் இரட்டைப் பட்டம் பெற்றார்.

 மேற்கோள்கள் 

வெளி இணைப்புகள்


பகுப்பு:1986 பிறப்புகள்
பகுப்பு:வாழும் மக்கள்
பகுப்பு:பாக்கித்தானிய தொலைக்காட்சி நடிகர்கள்
பகுப்பு:பாக்கித்தானிய திரைப்பட நடிகர்கள்
பகுப்பு:நகைச்சுவையாளர்கள்
பகுப்பு:முசுலீம் இறைமறுப்பாளர்கள்
பகுப்பு:ஆங்கிலத் திரைப்பட நடிகர்கள்
பகுப்பு:மீநாயகன் திரைப்பட நடிகர்கள்